4 ವರ್ಷಕ್ಕೇ ಹಾಡಲಾರಂಭಿಸಿದ ಗಾಯಕಿ ಸುನಿಧಿ ಚೌಹಾಣ್, 18 ವರ್ಷಕ್ಕೆ ತಂದೆತಾಯಿ ಮನೆಯಿಂದ ಹೊರ ಹಾಕಿದ್ದೇಕೆ? ಭಾರತದ ಹೆಸರಾಂತ ಗಾಯಕಿಯರಲ್ಲಿ ಸುನಿಧಿ ಚೌಹಾಣ್ ಒಬ್ಬರು. 4 ವರ್ಷದಿಂದಲೇ ಹಾಡಲಾರಂಭಿಸಿದ ಗಾಯಕಿಯನ್ನು ಪೋಷಕರು 18 ವರ್ಷಕ್ಕೆ ನಮಗೂ ನಿನಗೂ ಸಂಬಂಧವಿಲ್ಲವೆಂದರು.. ಸುನಿಧಿ ಬದುಕಲ್ಲಿ ಏನೇನಾಯ್ತು? ಭಾರತದ ಹೆಸರಾಂತ ಗಾಯಕಿಯರಲ್ಲಿ ಸುನಿಧಿ ಚೌಹಾಣ್ ಒಬ್ಬರು. 4 ವರ್ಷದಿಂದಲೇ ಹಾಡಲಾರಂಭಿಸಿದ ಗಾಯಕಿಯನ್ನು ಪೋಷಕರು 18 ವರ್ಷಕ್ಕೆ ನಮಗೂ ನಿನಗೂ ಸಂಬಂಧವಿಲ್ಲವೆಂದರು.. ಸುನಿಧಿ ಬದುಕಲ್ಲಿ ಏನೇನಾಯ್ತು? ತನ್ನ ಅದ್ಭುತ ಗಾಯನ ಕೌಶಲ್ಯದಿಂದ ಹೃದಯವನ್ನು ಗೆಲ್ಲುವ ಸುನಿಧಿ ತನ್ನ ವೃತ್ತಿಜೀವನದುದ್ದಕ್ಕೂ, ಸುನಿಧಿ ಹಿಂದಿಯಲ್ಲಿ ಮಾತ್ರವಲ್ಲದೆ ಮರಾಠಿ, ಕನ್ನಡ, ತೆಲುಗು, ತಮಿಳು ಮತ್ತು ಪಂಜಾಬಿ ಸೇರಿದಂತೆ 2000 ಕ್ಕೂ ಹೆಚ್ಚು ಹಾಡುಗಳಿಗೆ ಧ್ವನಿ ನೀಡಿದ್ದಾರೆ. ಸಂಗೀತ, ಪಾಪ್, ರಾಕ್, ಕ್ಲಾಸಿಕಲ್ ಅಥವಾ ಸೆಮಿ-ಕ್ಲಾಸಿಕಲ್ ಯಾವುದೇ ಪ್ರಕಾರವಾಗಿರಲಿ, ಸುನಿಧಿ ತನ್ನ ಮಧುರ ಧ್ವನಿಯಿಂದ ಅವನ್ನು ಕೇಳುವುದೇ ಒಂದು ಸೊಗಸು. ವೃತ್ತಿಜೀವನದಲ್ಲಿ ಇಷ್ಟೊಂದು ಯಶಸ್ವಿಯಾಗಿರುವ ಸುನಿಧಿಯ ವೈಯಕ್ತಿಕ ಬದುಕು ಮಾತ್ರ ಹೂವಿನ ಹಾಸಿಗೆಯಾಗಿರಲಿಲ್ಲ. ಆಗಸ್ಟ್ 14, 1983 ರಂದು, ಸುನಿಧಿ ಚೌಹಾಣ್ ನವದೆಹಲಿಯಲ್ಲಿ ಗುಜರಾತಿ ರಜಪೂತ ಕುಟುಂಬದಲ್ಲಿ ಜನಿಸಿದರು. ಸುನಿಧಿಯವರ ತಂದೆ ದುಶ್ಯಂತ್ ಕುಮಾರ್ ಚೌಹಾಣ್ ಪ್ರಸಿದ್ಧ ಸಾಂಸ್ಕೃತಿಕ ಸಂಸ್ಥೆ ಶ್ರೀರಾಮ್ ಭಾರತೀಯ ಕಲಾ ಕೇಂದ್ರದಲ್ಲಿ ರಂಗಕರ್ಮಿ. ಸುನಿಧಿ ಗಾಯನಕ್ಕಾಗಿ ಶಿಕ್ಷಣದಲ್ಲಿ ಹೆಚ್ಚು ಮುಂದುವರಿಯಲು ಹೋಗಲಿಲ್ಲ. ಕೇವಲ ನಾಲ್ಕು ವರ್ಷದವಳಿದ್ದಾಗ, ಅವರು ತಮ್ಮ ತವರು ದೆಹಲಿಯ ಸ್ಥಳೀಯ ದೇವಸ್ಥಾನದಲ್ಲಿ ಗಾಯಕಿಯಾಗಿ ತಮ್ಮ ಪ್ರದರ್ಶನವನ್ನು ನೀಡಿದರು. ಆಕೆಯ ಪ್ರತಿಭೆ ನೋಡಿದ ನಂತರ ಎಲ್ಲರೂ ಅವಳನ್ನು ಗಾಯಕಿಯಾಗಿಸಲು ಸಲಹೆ ನೀಡಿದರು. ಸುನಿಧಿ ದೆಹಲಿಯಲ್ಲಿ ಪ್ರದರ್ಶನ ನೀಡುತ್ತಿದ್ದಾಗ, ನಟಿ ತಬಸ್ಸುಮ್ ಅವರ ಗಮನಕ್ಕೆ ಬಂದರು. ನಟಿ ಸುನಿಧಿಯ ಪ್ರತಿಭೆಯನ್ನು ತಕ್ಷಣವೇ ಅರ್ಥ ಮಾಡಿಕೊಂಡರು ಮತ್ತು ಅವರ ಕಾರ್ಯಕ್ರಮವಾದ ತಬಸ್ಸುಮ್ ಹಿಟ್ ಪರೇಡ್‌ನಲ್ಲಿ ಹಾಡಲು ಅವಕಾಶವನ್ನು ನೀಡಿದರು. ನಟಿ ಸುನಿಧಿ ಅವರ ಕುಟುಂಬ ಸದಸ್ಯರನ್ನು ಆಕೆಗೆ ಅವಕಾಶಗಳು ಬೇಕೆಂದರೆ ಮುಂಬೈಗೆ ಸ್ಥಳಾಂತರವಾಗಿ ಎಂದರು. ಇದನ್ನು ಕೇಳಿದ ಆಕೆಯ ತಂದೆ ಮಗಳು ಜೀವನದಲ್ಲಿ ಸಾಧಿಸಲಿ ಎಂದು ಮುಂಬೈಗೆ ಶಿಫ್ಟ್ ಆದರು. ಮುಂಬೈಗೆ ಸ್ಥಳಾಂತರಗೊಂಡ ನಂತರ, ಸುನಿಧಿ ಕುಟುಂಬವು ಸಾಕಷ್ಟು ಆರ್ಥಿಕ ತೊಂದರೆಗಳನ್ನು ಎದುರಿಸಿತು. ನಂತರ, ಗಾಯಕಿ ಕಲ್ಯಾಣಜಿ ಅವರ ಅಕಾಡೆಮಿಯಲ್ಲಿ ಕೆಲಸ ಮಾಡಲು ಪ್ರಾರಂಭಿಸಿದರು ಮತ್ತು ಅವರ ತಂಡದ ಪ್ರಮುಖ ಗಾಯಕರಾದರು. ಆ ಸಮಯದಲ್ಲಿ, ಸುನಿಧಿ ಹಲವಾರು ಕಾರ್ಯಕ್ರಮಗಳಲ್ಲಿ ಕೆಲಸ ಮಾಡಲು ಸಾಕಷ್ಟು ಅವಕಾಶಗಳನ್ನು ಪಡೆದರು, ಆದರೆ ಗಾಯಕಿಯ ತಂದೆ ಅವರು ಚಲನಚಿತ್ರಗಳಲ್ಲಿ ಹಿನ್ನೆಲೆ ಗಾಯಕಿಯಾಗಿ ಕೆಲಸ ಮಾಡಬೇಕೆಂದು ಒತ್ತಾಯಿಸಿದರು. ಲಿಟಲ್ ವಂಡರ್ಸ್ ಗುಂಪಿನೊಂದಿಗೆ 40 ನೇ ಫಿಲ್ಮ್‌ಫೇರ್ ಅವಾರ್ಡ್ಸ್‌ನಲ್ಲಿ ಸುನಿಧಿ ತಮ್ಮ ಪ್ರತಿಭೆಯನ್ನು ಪ್ರದರ್ಶಿಸಿದಾಗ, ಅವರು ನಿರ್ದೇಶಕರ ಗಮನ ಸೆಳೆದರು ಮತ್ತು ಶಾಸ್ತ್ರ ಚಿತ್ರದಲ್ಲಿ ಹಿನ್ನೆಲೆ ಗಾಯಕಿಯಾಗಿ ಕೆಲಸ ಮಾಡುವ ಮೊದಲ ಅವಕಾಶವನ್ನು ಪಡೆದರು. ನಂತರ ರಿಯಾಲಿಟಿ ಶೋ ಮೇರಿ ಅವಾಜ್ ಸುನೋದಲ್ಲಿ ವಿಜೇತರ ಟ್ರೋಫಿ ಪಡೆದರು. ಸುನಿಧಿ ಚೌಹಾಣ್ ಅವರ ವೃತ್ತಿಜೀವನದ ಮೊದಲ ಪ್ರಗತಿಯು 1999ರಲ್ಲಿ ರಾಮ್ ಗೋಪಾಲ್ ವರ್ಮಾ ಅವರ ಚಲನಚಿತ್ರ ಮಸ್ತ್‌ನಲ್ಲಿನ ರುಕಿ ರುಕಿ ಸಿ ಜಿಂದಗಿ ಹಾಡಿನ ಮೂಲಕ ತೆರೆದುಕೊಂಡಿತು. ನಂತರ ಗಾಯಕಿ ಹಿಂದಿರುಗಿ ನೋಡಲಿಲ್ಲ. 19 ನೇ ವಯಸ್ಸಿನಲ್ಲಿ, ಸುನಿಧಿ 300 ಕ್ಕೂ ಹೆಚ್ಚು ಹಾಡುಗಳಲ್ಲಿ ಹಿನ್ನೆಲೆ ಗಾಯಕಿಯಾಗಿ ಕೆಲಸ ಮಾಡಿದರು. ಸುನಿಧಿ ಭಾರತದ ಬಹುತೇಕ ಎಲ್ಲ ಪ್ರಮುಖ ಗಾಯಕಿ, ಸಂಯೋಜಕ ಮತ್ತು ಗೀತರಚನೆಕಾರರೊಂದಿಗೆ ಕೆಲಸ ಮಾಡಿದ್ದಾರೆ ಮತ್ತು ವಿಂಡೋಸ್ ವಿಸ್ಟಾ ಹಾಡನ್ನು ಹಾಡಲು ಮೈಕ್ರೋಸಾಫ್ಟ್ ಅವರನ್ನು ನೇಮಿಸಿಕೊಂಡಿದೆ. 2002ರಲ್ಲಿ ಸುನಿಧಿ ನೃತ್ಯ ನಿರ್ದೇಶಕ-ನಿರ್ದೇಶಕ ಬಾಬಿ ಖಾನ್ ಅವರನ್ನು ವಿವಾಹವಾದರು. ಆತ ಆಕೆಗಿಂತ 14 ವರ್ಷ ದೊಡ್ಡವನು. ಅಂತರ್ಧರ್ಮೀಯ ವಿವಾಹದ ಕಾರಣಕ್ಕೆ ಸುನಿಧಿಯೊಂದಿಗೆ ಪೋಷಕರು ಸಂಪರ್ಕ ಕಡಿದುಕೊಂಡರು. ಆದರೆ, ಒಂದೇ ವರ್ಷದಲ್ಲಿ ಅವರ ವಿಚ್ಚೇದನವಾಯಿತು. ಮತ್ತು ಆಕೆ ಪೋಷಕರೊಂದಿಗೆ ನೆಲೆಸಿದರು. ಸುನಿಧಿ ಚೌಹಾಣ್ ಸಂಗೀತ ಸಂಯೋಜಕ ಹಿತೇಶ್ ಸೋನಿಕ್ ಅವರನ್ನು 2012ರಲ್ಲಿ ವಿವಾಹವಾದರು. ದಂಪತಿಗೆ ತೇಜ್ ಎಂಬ ಮಗನಿದ್ದಾನೆ. ಮಗು ಹುಟ್ಟಿದ ಬಳಿಕ ನೃತ್ಯ ಕಲಿತ ಗಾಯಕಿ ತನ್ನ ಸಂಗೀತ ಪ್ರದರ್ಶನದೊಂದಿಗೆ ನೃತ್ಯವನ್ನೂ ಸೇರಿಸಿಕೊಂಡು ಹೆಚ್ಚು ಪ್ರಶಂಸೆಗೆ ಪಾತ್ರರಾಗಿದ್ದಾರೆ.